alexandrainst/scandi-wiki huggingface dataset:
Veik beyging

Veik beyging  er hugtak í málfræði.

Veik beyging í íslensku

Gísli Jónsson, íslenskufræðingur, útskýrið veikar sagnir þannig:

Veik beyging sagna
Sagnorð hafa ýmist veika eða sterka beygingu. 
Veikar sagnir  hafa tannhljóðsviðskeyti sem endingu (-aði, -ði, -di eða -ti) í þátíð eintölu 1. persónu (t.d. ég elskaði, ég sagði, ég faldi, ég atti). Flest sagnorð í íslensku hafa veika beygingu:
 Dagurinn byrjaði vel.
 Ég keyrði börnin í skólann.
 Ég lamdi hann óvart þegar hann gekk inn. 
 Hann veit hvort ég sótti bókina. 

á meðan sterkar sagnir eru endingarlausar í þátíð 1. persónu eintölu:
 Ég svaf frameftir.
 Ég leit upp í tréið.

Kennimyndir veikra sagna er eftirfarandi:

Veik beyging lýsingarorða
Lýsingarorð sem er veikbeygt endar á sérhljóði í öllum föllum, bæði í eintölu og fleirtölu og standa oftast með nafnorði með ákveðnum greini. Hins vegar hafa lýsingarorð sem standa með nafnorðum án greinis oftast sterka beygingu.:

 Skemmtilega konan. (veik beyging)
 Skemmtileg kona. (sterk beyging)
 Fagri skógurinn. (veik beyging)
 Fagur skógur. (sterk beyging)
 Ég þekki fallega manninn. (veik beyging)
 Ég þekki fallegan mann. (sterk beyging)

Tengt efni 
Listi yfir íslensk nafnorð með veikri beygingu (ekki tæmandi)
Listi yfir íslensk sagnorð með veikri beygingu (ekki tæmandi)

Tilvísanir 

Málfræði
Sterk beyging

Sterk beyging  er hugtak í málfræði.

Sterk beyging í íslensku

Sterk beyging sagna
Sagnorð hafa ýmist veika eða sterka beygingu. Veikar sagnir  hafa endinguna -ði-, -di-, -ti í þátíð eintölu 1. persónu (t.d. ég elskaði, ég faldi, ég henti). Flest sagnorð í íslensku hafa veika beygingu.
 Dæmi: Ég keyrði (veik sögn) börnin í skólann.
 Dæmi: Ég lamdi (veik sögn) hann óvart þegar hann gekk inn. 
 Dæmi: Hann veit að ég sótti (veik sögn) bókina. 

Sterkar sagnir  hinsvegar eru endingarlausar í þátíð 1. persónu eintölu. Sterkar sagnir eru aðeins eitt atkvæði.
 Dæmi: Ég svaf (sterk beyging) frameftir.
 Dæmi: Ég leit (sterk beyging) upp í tréð.
 Dæmi: Ég sá (sterk beyging) mömmu bíða eftir mér.

Sterk beyging lýsingarorða
Lýsingarorð sem er veikbeygt endar á sérhljóða í öllum föllum, bæði í eintölu og fleirtölu og standa oftast með nafnorði með ákveðnum greini. Hins vegar hafa lýsingarorð sem standa með nafnorðum án greinis oftast sterka beygingu. 

 Dæmi: Skemmtilega konan. (veik beyging)      
 Dæmi: Skemmtileg kona. (sterk beyging)
 Dæmi: Fagri skógurinn. (veik beyging)
 Dæmi: Fagur skógur. (sterk beyging)
 Dæmi: Ég þekki fallega manninn. (veik beyging)
 Dæmi: Ég þekki fallegan mann. (sterk beyging)

Sterk beyging nafnorða
Nafnorð eru veik þegar þau enda á sérhljóða í öllum föllum í eintölu með óákveðnum greini en það virkar ekki með kvenkynsnafnorð sem enda á samhljóða í þolfalli og þágufalli. Sterk nafnorð enda alltaf á samhljóða (oftast s) í eignarfalli nema kvenkynsnafnorð.

 Dæmi: Kona, um konu, frá konu, til konu. (veik beyging)
 Dæmi: Maður, um mann, frá manni, til manns. (sterk beyging)
 Dæmi: Barn, um barn, frá barni, til barns. (sterk beyging)
 Dæmi: Latína, um latínu, frá latínu, til latínu (veik beyging)

Tengt efni 
Listi yfir íslensk nafnorð með sterkri beygingu (ekki tæmandi)
Listi yfir íslensk sagnorð með sterkri beygingu (ekki tæmandi)

Tilvísanir

Málfræði

sv:Starka verb
1165

Árið 1165 (MCLXV í rómverskum tölum)

Á Íslandi 

 Átján manns fórust í jarðskjálftum í Grímsnesi.

Fædd
 Þórður Sturluson, höfðingi og goðorðsmaður (d. 1237).

Dáin
 (líklega) Einar Skúlason, prestur og skáld í Hvammi í Norðurárdal.

Erlendis 
 Vilhjálmur ljón varð konungur Skotlands.
 Hinrik 2. Englandskonungur réðist inn í Wales en var hrakinn til baka.
 Rokujō keisari komst til valda í Japan ársgamall.
 Helgi Karlamagnúsar lýst yfir að tilhlutan Friðriks Barbarossa.

Fædd
 21. ágúst - Filippus 2. Frakkakonungur (d. 1223).
 Nóvember - Hinrik 6., keisari hins Heilaga rómverska ríkis (d. 1197).
 Jóhanna Sikileyjardrottning, systir Ríkharðs ljónshjarta (d. 1199).
 Ibn Arabi (d. 1240)

Dáin
 11. apríl - Stefán 4., konungur Ungverjalands (f. um 1133).
 9. desember - Melkólfur 4. Skotakonungur (f. 1141).

Tilvísanir

1165
1161-1170
1166

Árið 1166 (MCLXVI í rómverskum tölum)

Atburðir 

 Hítardalsklaustur var stofnað á Íslandi.
 Hreinn Styrmisson var vígður ábóti í Þingeyraklaustri en hafði þá stýrt klaustrinu í nokkur ár.

Fædd
 Hrafn Sveinbjarnarson, læknir (d. 1213).

Dáin
 Kolbeinn Arnórsson, goðorðsmaður í Skagafirði og höfðingi Ásbirninga.

Erlendis 
 7. maí - Vilhjálmur 2. varð konungur Sikileyjar.
 Hinrik ljón lét reisa fyrstu bronsstyttuna norðan Alpafjalla.

Fædd
 29. júlí - Hinrik 2., greifi af Champagne og konungur Jerúsalem (d. 1197).
 Odo 3., hertogi af Búrgund (d. 1218).

Dáin
 7. maí - Vilhjálmur 1., konungur Sikileyjar.

1166
1161-1170
1167

Árið 1167 (MCLXVII í rómverskum tölum)

Á Íslandi 

 Kirkjan í Laufási við Eyjafjörð brann.
 Þorvarður Þorgeirsson skáld orti erfiljóðaflokk eftir Ara bróður sinn þegar lát hans fréttist frá Noregi.

Fædd

Dáin
 2. febrúar - Ari Þorgeirsson, faðir Guðmundar góða, féll í orrustu á Ryðjökli og bjargaði um leið lífi Erlings skakka, sem hann varði með líkama sínum.

Erlendis 
 2. febrúar - Orrustan á Ryðjökli í Noregi. Uppreisnarmenn undir stjórn Ólafs ógæfu réðust að Erlingi skakka og mönnum hans.
 Absalon erkibiskup varð biskup í Hróarskeldu og hóf víggirðingu Kaupmannahafnar.
 Knútur Eiríksson drap Karl Sörkvisson og lýsti sjálfan sig konung Svíþjóðar,
 Langbarðabandalagið stofnað á Ítalíu.
 Hinrik 2. Englandskonungur bannaði Englendingum að sækja sér menntun við Parísarháskóla og hófst þá vöxtur og viðgangur Oxfordháskóla, sem oft er talinn stofnaður þetta ár þótt einhver kennsla hafi raunar verið þar fyrr.

Fædd
 10. september - Alexios 2. Komnenos, Býsanskeisari (d. 1183).
 24. desember - Jóhann landlausi, Englandskonungur (d. 1216).

Dáin
 10. september - Matthildur keisaraynja (f. 1102).
 Karl Sörkvisson, Svíakonungur (f. 1130).

1167
1161-1170
1174

Árið 1174 (MCLXXIV í rómverskum tölum)

Atburðir 

 Þorlákur helgi Þórhallsson var kjörinn Skálholtsbiskup á Alþingi. Hann var vígður fjórum árum síðar.
 Hinrik 2. Englandskonungur tók Vilhjálm Skotakonung höndum og lagði Skotland undir sig.
 Saladín lagði Damaskus undir sig.
 Birgir brosa fær jarlstitil í Svíþjóð.

Fædd

Dáin 

1174
1171-1180
1175

Árið 1175 (MCLXXV í rómverskum tölum)

Á Íslandi 

 Norðmenn drápu Helga Skaftason prest frá Saurbæ á Kjalarnesi á Alþingi.

Fædd
 (líklega) Skarðs-Snorri Narfason (d. 1260).

Dáin
 Snorri Kálfsson goðorðsmaður á Mel í Miðfirði.

Erlendis 
 Vilhjálmur ljón Skotakonungur sór Hinrik 2. Englandskonungi hollustueið.
 Vilhjálmur frá Týros varð erkibiskup í Týros.
 Bygging Hróarskeldudómkirkju hófst.

Fædd
 Andrés 3., konungur Ungverjalands (d. 1235).
 Friðrik 1. af Austurríki (d. 1198).
 Ottó 4., keisari hins Heilaga rómverska ríkis (d. 1218).
 Roger 3. af Sikiley (d. 1196).

Dáin
 Ingibjörg af Danmörku, Frakklandsdrottning (d. 1236).

1175
1171-1180
1176

Árið 1176 (MCLXXVI í rómverskum tölum)

Atburðir 

 22. maí - Assassínar reyndu að myrða Saladín í nágrenni Aleppó.
 29. maí - Friðrik rauðskeggur beið ósigur fyrir Langbarðabandalaginu í orrustunni við Legnano.

Fædd

Dáin 
 28. febrúar - Klængur Þorsteinsson, Skálholtsbiskup (f. 1102).

1176
1171-1180
Hjálmar Ólafsson

Hjálmar Ólafsson (fæddur 25. ágúst 1924, lést 27. júní 1984) var bæjarstjóri Kópavogs frá 1962 til 1970. Hann var fyrsti formaður Samtaka sveitarfélaga á Suðvesturlandi.

Hann var fyrsti formaður Norræna félagsins í Kópavogi og gengdi því embætti 1962-1968 og aftur 1972 til dauðadægurs 1984. 1974 varð hann formaður Norræna félagsins á Íslandi og síðar framkvæmdastjóri og sat í framkvæmdaráði Sambands norrænna félaga (FNF).

Heimildir 
  bls. 27-28.
 

Bæjarstjórar Kópavogs
Bæjarstjóri Kópavogs

Kópavogur fékk kaupstaðarréttindi 1955, fyrir þann tíma hafði hann verið hreppur með oddvita.

Bæjarstjórar Kópavogs í tímaröð:
1955-1957 Finnbogi Rútur Valdimarsson
1957-1962 Hulda Dóra Jakobsdóttir
1962-1970 Hjálmar Ólafsson
1970-1980 Björgvin Sæmundsson (lést í starfi)
1980-1982 Bjarni Þór Jónsson
1982-1990 Kristján Helgi Guðmundsson
1990-2004 Sigurður Geirdal (lést í starfi)
2004-2005 Hansína Á. Björgvinsdóttir
2005-2009 Gunnar Ingi Birgisson
2009-2010 Gunnsteinn Sigurðsson
2010-2012 Guðrún Pálsdóttir
2012-2022 Ármann Kr. Ólafsson
2022-  Ásdís Kristjánsdóttir
1177

Árið 1177 (MCLXXVII í rómverskum tölum)

Á Íslandi 

 Þorlákur helgi Þórhallsson fór utan til að taka biskupsvígslu.
Fædd

Dáin
 Hreinn Styrmisson ábóti.

Erlendis 
 13. janúar - Leópold 5. varð hertogi af Austurríki.
 Mars - Feneyjasamningurinn: Friðrik Barbarossa viðurkenndi Alexander 3. sem páfa.
 Áskell erkibiskup sagði af sér embætti erkibiskups Norðurlanda og Absalon tók við.
 janúar - Magnús Erlingsson vann sigur á Eysteini meylu í orrustunni á Ré.
 Sverrir Sigurðsson varð leiðtogi birkibeina og var hylltur konungur Noregs á Eyraþingi.
 Jóhanna, dóttir Hinriks 2. Englandskonungs og Elinóru af Akvitaníu, giftist Vilhjálmi 2. Sikileyjarkonungi.

Fædd
 Baldvin 5., konungur af Jerúsalem (d. 1186).

Dáin
 13. janúar - Hinrik 2., hertogi af Austurríki (f. 1107).
 Eysteinn meyla Eysteinsson, norskur birkibeinakonungur.

1177
1171-1180
1179

Árið 1179 (MCLXXIX í rómverskum tölum)

Á Íslandi 

 Katla gaus og byggð eyddist á Mýrdalssandi.
 Staðamál fyrri hófust á Íslandi þegar Þorlákur helgi Þórhallsson hóf að krefjast forræðis yfir bændakirkjum.
 Ormur Jónsson gamli á Svínafelli gekk í klaustur en Sigurður Ormsson sonur hans varð höfðingi Svínfellinga.

Fædd
 Snorri Sturluson, íslenskur rithöfundur (d. 1241).

Dáin

Erlendis 
 Páskar - Loðvík 7. Frakkakonungur sendi Agnesi dóttur sína, átta ára gamla, til Konstantínópel til að giftast ríkisarfanum þar.
 19. júní - Orrustan á Kálfskinni í nágrenni Niðaróss var háð. Þar féll Erlingur skakki fyrir mönnum Sverris Sigurðssonar. 
 1. nóvember - Filippus Ágúst, krónprins Frakka, krýndur meðkonungur föður síns, Loðvíks 7.

Fædd
 Teóbald 3., greifi af Champagne (d. 1201).

Dáin
 19. júní - Erlingur skakki Ormsson, norskur höfðingi og faðir Magnúsar konungs.
 17. september - Hildigerður frá Bingen, þýskur dulspekingur (f. 1098).

1179
1171-1180
Fagott

Fagott (úr ítölsku knippi, bundin) er tréblásturshljóðfæri á tónsviðinu fyrir neðan klarínettu. Fagott er langur tvöfaldur viðarhólkur sem oftast er gerður úr hlyni með tónblaði (tvíblöðungi) á bognu málmröri fyrir miðju. Fagott er stundum nefnt lágpípa. Einnig er til kontrafagott sem er einni áttund neðar en venjulegt fagott.

Þekktir fagottleikarar 
 Karin Borca
 Klaus Thunemann
 Milan Turkovic

Tréblásturshljóðfæri
1180

Árið 1180 (MCLXXX í rómverskum tölum)

Á Íslandi 

 Þorbjörg Bjarnadóttir, kona Páls prests Sölvasonar í Reykholti, veitti Hvamm-Sturlu áverka á kinn með hníf og kvaðst hafa ætlað að stinga úr honum augað.
 Þorlákur Þórhallsson biskup gaf út Föstuboð Þorláks helga, tilskipun um föstuhald í Skálholtsbiskupsdæmi. 
 Guðmundur góði Arason varð skipbrotsmaður í Skjaldbjarnarvík á Ströndum.

Fædd

Dáin
 Styrkár Oddason, lögsögumaður (eða 1181).
 Arnór Kolbeinsson, skagfirskur höfðingi.

Erlendis 
 2. mars - Agnes af Frakklandi giftist Alexíos 2. Komnenos, syni Býsanskeisara. Þau voru níu og ellefu ára.
 28. apríl - Filippus Ágústus, ríkisarfi Frakklands, giftist Ísabellu af Hainaut.
 27. maí - Herlið Sverris Sigurðssonar vann sigur á her Magnúsar Erlingssonar Noregskonungs á Íluvöllum nálægt Niðarósi.
 18. september - Filippus 2. varð konungur Frakklands.
 24. september - Alexíos 2. Komnenos varð keisari Býsans en móðir hans stýrði þó ríkinu.
 Eysteinn Erlendsson erkibiskup í Niðarósi flúði frá Noregi undan Sverri konungi og var í Englandi næstu þrjú árin.
 Antoku keisari tók við af Takakura keisara.
 Uppreisn var gerð í Danmörku gegn Valdimar mikla Knútssyni og Absalon biskupi og urðu þeir að flýja land.
 Friðrik Barbarossa setti Hinrik ljón af sem hertoga Saxlands.

Fædd
 Berenguela Kastilíudrottning, kona Alfons 9. (d. 1246)
 (líklega) Ingigerður Birgisdóttir, Svíadrottning, kona Sörkvis yngri.

Dáin
 Janúar - Innósentíus III, mótpáfi.
 18. september - Loðvík 7. Frakkakonungur (f. 1120).
 24. september - Manúel 1. Komnenos, keisari Býsans (f. um 1118).

1180
1171-1180
1189

Árið 1189 (MCLXXXIX í rómverskum tölum)

Á Íslandi 

 Halldóra Eyjólfsdóttir var vígð fyrsta abbadís Kirkjubæjarklausturs.
 Annálar greina frá því að Ásmundur kastanrassi hafi komið í Breiðafjörð frá Grænlandi og Krosseyjum og hafi verið á skipi sem neglt var með trénöglum einum og bundið með seymi.
 Þrír biskupar voru á Íslandi að því er segir í annálum og hefur einn þeirra verið Jón Grænlandsbiskup.

Fædd

Dáin
 Ögmundur Kálfsson, eini ábóti Flateyjarklausturs og fyrsti ábóti Helgafellsklausturs, drukknaði.

Erlendis 
 Hinrik 2. Englandskonungur batt endi á styrjaldarátök við Ríkharð son sinn og Filippus 2. Frakkakonung með því að fallast á allar kröfur þeirra. Hann greiddi Filippusi háa fjárhæð og viðurkenndi Ríkharð sem erfingja að ensku krúnunni.
 3. september - Ríkharður ljónshjarta var krýndur konungur Englands.
 Friðrik Barbarossa lagði af stað í þriðju krossferðina.
 Jón Árnason smyrill varð biskup í Görðum á Grænlandi.

Fædd
 Skúli jarl Bárðarson í Noregi (d. 1240).

Dáin
 6. júlí - Hinrik 2. Englandskonungur (f. 1133).
 13. júlí - Matthildur hertogaynja af Saxlandi, dóttir Hinriks 2. Englandskonungs (f. 1156).
 11. nóvember - Vilhjálmur 2. Sikileyjarkonungur (f. 1153).

1189
1181-1190
1190

Árið 1190 (MCXC í rómverskum tölum)

Á Íslandi 

 Ritun Íslendingasagna hófst um þetta leyti.
 Kirkja og klaustur voru reist á Keldum á Rangárvöllum að undirlagi Jóns Loftssonar í Odda.
 Erkibiskup bannaði að goðorðsmenn væru vígðir til prestsstarfa.
 Einar Másson varð ábóti í Munkaþverárklaustri.

Fædd

Dáin
 Hallur Hrafnsson, ábóti í Munkaþverárklaustri.

Erlendis 
 16. mars - Gyðingaofsóknir í York á Englandi. 150-500 gyðingar voru drepnir.
 10. júní - Þriðja krossferðin: Friðrik rauðskeggur drukknaði í ánni Salef í Tyrklandi á leið til Jerúsalem.
 Júlí - Ríkharður ljónshjarta og Filippus 2. Frakkakonungur héldu af stað í Þriðju krossferðina.
 4. október - Ríkharður ljónshjarta hótar Tancred af Sikiley stríði til að þvinga hann til að afhenda arf systur Ríkharðs, Jóhönnu Sikileyjardrottningar, og hertekur Messína.
 Sverrir Sigurðsson krýndur Noregskonungur.

Fædd
 Vilhjálmur 3., konungur Sikileyjar (d. 1198).
 Pétur 1., hertogi af Bretagne (d. 1251).
 Ríkissa, drottning Svíþjóðar, kona Eiríks Knútssonar (fædd þetta ár eða 1191).

Dáin
 15. mars - Ísabella af Hainaut, drottning Frakklands, fyrsta kona Filippusar 2. (f. 1170).
 10. júní - Friðrik Barbarossa, keisari hins Heilaga rómverska ríkis (f. 1122).
 25. júlí - Sibylla, drottning Jerúsalem (f. um 1160).

1190
1181-1190
1199

Árið 1199 (MCXCIX í rómverskum tölum)

Á Íslandi 

 Kraftaverkasögur af Þorláki helga voru fyrst lesnar upp á Alþingi og dánardægur hans, 23. desember, lögtekið sem messudagur.
 Snorri Sturluson giftist Herdísi Bersadóttur.

Fædd
 Sturla Sighvatsson, goði (d. 1238).

Dáin

Erlendis 

 25. mars - Ríkharður ljónshjarta Englandskonungur varð fyrir örvarskoti þegar hann sat um kastala í Frakklandi, þar sem uppreisnarmenn höfðu búið um sig. Blóðeitrun hljóp í sárið og hann dó rúmri viku síðar.
 6. apríl - Jóhann landlausi varð konungur Englands.

Fædd
 Guttormur Sigurðsson, Noregskonungur (d. 1204).
 Jóhanna af Flæmingjalandi, greifynja (d. 1244).
 Alexander IV (Rinaldo Conti), páfi (d. 1261).

Dáin
 6. apríl - Ríkharður ljónshjarta, Englandskonungur (f. 1157).
 4. september - Jóhanna Sikileyjardrottning, kona Vilhjálms 2. Sikileyjarkonungs og systir Ríkharðs ljónshjarta (f. 1165).
 Benedikta Ebbadóttir, drottning Svíþjóðar, kona Sörkvis yngri konungs (dó þetta ár eða næsta).

1199
1191-1200
Björgvin Sæmundsson

Björgvin Sæmundsson (fæddur 4. mars 1930, lést 20. ágúst 1980) bæjarverkfræðingur Akraness 1958-1962 og bæjarstjóri á Akranesi frá 1962 til 1970 þegar hann var skipaður bæjarstjóri Kópavogs, gegndi hann því embætti til dánardægurs 1980.

Heimildir 
  bls. 28.
 

Bæjarstjórar Kópavogs
Bæjarstjórar Akraness
1200

Árið 1200 (MCC í rómverskum tölum)

Atburðir 

 3. mars - Bein Jóns Ögmundssonar Hólabiskups voru grafin úr jörðu og er Jónsmessa Hólabiskups á föstu til minningar um þann atburð.
 Lík Ingimundar Þorgeirssonar prests, föðurbróður Guðmundar Arasonar biskups, sem týndist á Grænlandi 1186, fannst þar í óbyggðum. „Hann var heill og ófúinn og svo klæði hans, en sex manna bein voru þar hjá honum. Vax var og þar hjá honum og rúnar þær er sögðu atburð um líflát þeirra.“

Fædd

Dáin
 Þorleifur beiskaldi Þorláksson í Hítardal.

Erlendis 
 23. maí - Loðvík 8. Frakkakonungur giftist Blönku af Kastilíu.
 24. ágúst - Jóhann landlausi Englandskonungur giftist Ísabellu af Angoulême.

Fædd

Dáin

1200
1191-1200
Bjarni Þór Jónsson

Bjarni Þór Jónsson (fæddur 18. febrúar 1946) var bæjarstjóri Siglufjarðar árin 1974 til 1979 þegar hann var ráðinn sem bæjarritari Kópavogs. Við andlát Björgvins Sæmundssonar 1980 var Bjarni Þór ráðinn bæjarstjóri Kópavogs og gegndi starfinu til 1982. Hann er nú skrifstofustjóri hjá Reykjavíkurborg.

Heimildir 
  bls. 28-29.
 

Bæjarstjórar Kópavogs
Bæjarstjórar Siglufjarðar
Kristján Helgi Guðmundsson

Kristján Helgi Guðmundsson (10. september 1943 - 28. maí 2022) var bæjarstjóri í Kópavogi frá 1982 til 1990. Hann hafði áður verið félagsmálastjóri bæjarins frá 1971.

Foreldrar Kristjáns voru Guðmund­ur Berg­mann Magnús­son­ (1913-1990) og Svava Bern­h­arðsdótt­ir (1914-2002) og var Kristján þriðji í röð fjög­urra systkina. 

Kristján lauk stúd­ents­prófi frá Mennta­skól­an­um í Reykja­vík árið 1964 og fyrri­hluta­prófi í guðfræði frá Há­skóla Íslands árið 1967. Hann nam einnig ís­lensku og sögu við Háskóla Íslands og hafði kennslu­rétt­indi. Hann var um tíma kennari við Voga­skóla í Reykja­vík, en eft­ir að há­skóla­námi lauk hóf hann störf hjá Kópa­vogs­bæ. Var félagsmála­stjóri þar frá 1971 til 1982 og bæj­ar­stjóri frá 1982 til 1990. Að bæjarstjóratíð lokinni var hann verk­efna­stjóri í vel­ferðar­mál­um hjá Hafn­ar­fjarðarbæ og sinnti þar meðal ann­ars mál­efn­um eldri borg­ara.

Kristján var um skeið formaður Mynd­list­ar­skóla Kópa­vogs, kom að stofn­un Fjölsmiðjunn­ar og var virk­ur þátt­tak­andi í Nor­ræna fé­lag­inu á Íslandi. Þá var hann um skeið gjald­keri Breiðabliks og sat í stjórn hesta­manna­fé­lags­ins Fáks auk fleiri starfa. Einnig lét Kristján að sér kveða í ýmsu póli­tísku starfi, einkum á síðari árum, og þá á vettvangi Sam­fylk­ing­ar­inn­ar.

Kona Kristjáns var Margrét Hjaltadóttir kennari (f. 1944) og eignuðust þau þrjú börn.

Heimildir 
  bls. 29-30.

Tilvísanir 

Bæjarstjórar Kópavogs
Stúdentar úr Menntaskólanum í Reykjavík
Sigurður Geirdal

Sigurður Ásgrímur Geirdal Gíslason (fæddur 4. júlí 1939 í Grímsey, lést 28. nóvember 2004) var bæjarstjóri Kópavogs frá 1990 til dánardægurs 2004.

Sigurjón Birgir Sigurðsson (Sjón) er sonur Sigurðar.

Heimildir 
 

Bæjarstjórar Kópavogs
Árni Pétur Guðjónsson

Árni Pétur Guðjónsson (f. 19. ágúst 1951)  er íslenskur leikari.

Kvikmynda- og sjónvarpsþáttaferill

Tenglar
 

Íslenskir leikarar
Árni Pétur Reynisson

Árni Pétur Reynisson (f. 21. nóvember 1970) er íslenskur leikari.

Íslenskir leikarar
Hansína Ásta Björgvinsdóttir

Hansína Ásta Björgvinsdóttir (fædd 18. janúar 1946 á Eyrarbakka) var bæjarstjóri Kópavogs frá 2004 til 2005, hún tók við embættinu við fráfall Sigurðar Geirdal.

Hansína var bæjarfulltrúi Framsóknarflokksins í bæjarstjórn Kópavogs 1998-2006 og var formaður bæjarráðs Kópavogs 2005-2006.

Heimildir 
 

Bæjarstjórar Kópavogs
Gunnar Ingi Birgisson

Gunnar Ingi Birgisson (fæddur 30. september 1947 í Reykjavík; d. 14. júní 2021) var alþingismaður, bæjarstjóri Kópavogs og bæjarstjóri Fjallabyggðar.

Nám 
Gunnar tók stúdentspróf frá MR 1972 og lauk prófi í verkfræði frá HÍ 1977. Hann fór til Edinborgar og útskrifaðist með M.Sc.-próf í byggingaverkfræði frá Heriot-Watt University árið 1978. Hann lauk doktorsprófi í jarðvegsverkfræði frá University of Missouri í Bandaríkjunum 1983.

Stjórnmálaferill 
Gunnar var formaður bæjarráðs Kópavogs frá 1990 til 2005 þegar hann tók við embætti bæjarstjóra. Hann var alþingismaður Sjálfstæðisflokksins í Reykjaneskjördæmi og síðar Suðvesturkjördæmi frá 1999 til 2005 þegar hann vék af þingi vegna bæjarstjórastarfa og Sigurrós Þorgrímsdóttir tók sæti hans. Gunnar var bæjarstjóri í Kópavogi til 2009. Gunnar var ráðinn bæjarstjóri Fjallabyggðar í janúar 2015 og gegndi því starfi til 2019. Hann gegndi einnig tímabundið starfi sveitarstjóra Skaftárhrepps árið 2020.

Heimildir

Tenglar 
 Vefur Gunnars Birgissonar 

Bæjarstjórar Kópavogs
Fyrrum Alþingismenn
Íslenskir verkfræðingar
Bæjarstjórar Fjallabyggðar

Þingmenn Sjálfstæðisflokksins
Árni Tryggvason

Árni Tryggvason (f. 19. janúar 1924 að Víkurbakka á Árskógsströnd) er íslenskur leikari. Hann er faðir leikarans Arnar Árnasonar. Árni greindist með þunglyndi árið 2008.

Ferill í kvikmyndum og sjónvarpsþáttum

Tenglar

Heimildir 

Íslenskir leikarar
Sigurrós Þorgrímsdóttir

Sigurrós Þorgrímsdóttir (fædd 16. apríl 1947) er fyrrum bæjarfulltrúi í Kópavogi, fyrrum alþingismaður og var um tíma formaður Breiðabliks.

Þegar Gunnar I. Birgisson tók við embætti bæjarstjóra í Kópavogi sagði hann af sér þingmennsku og Sigurrós sem fyrsti varamaður fór á þing í hans stað 1. október 2005. Í prófkjöri Sjálfstæðisflokksins fyrir Alþingiskosningarnar 2007 hafnaði hún neðar á listanum en hún sóttist eftir og í kjölfarið dró hún framboð sitt til baka.

Hún hefur verið formaður skólanefndar Menntaskólans í Kópavogi síðan 1998.

Heimildir 
 

Fyrrum Alþingismenn
Þingmenn Sjálfstæðisflokksins
Íslenskar konur
Cachoeira do Sul

Cachoeira do Sul er borg í Brasilíu með yfir 90 þúsund íbúa (2006).

Borgir í Brasilíu
Síðmiðaldir

Síðmiðaldir er hugtak sem notað er yfir það tímabil í sögu Evrópu sem nær frá 14. öld til 16. aldar, þ.e. frá lokum hámiðalda til nýaldar. Á þessu tímabili átti endurreisnin sér stað og það nær að stórum hluta saman við endurreisnartímabilið. Lok tímabilsins eru ýmist miðuð við uppgötvun Ameríku 1492, siðaskiptin 1517 eða jafnvel andlát Leonardo da Vinci 1519. Vísindabyltingin hefst á síðmiðöldum.

Miðaldir
Hámiðaldir

Hámiðaldir er tímabil í sögu Evrópu sem nær yfir 11., 12. og 13. öld eða frá lokum ármiðalda að upphafi síðmiðalda. Þetta var að mörgu leyti blómaskeið í sögu Evrópu eftir lok víkingaaldar (orrustan við Hastings átti sér stað 1066) sem einkenndist af eflingu konungsvalds og mikilli fólksfjölgun. Kaþólska kirkjan efldist mikið og fékk aukið sjálfstæði, klausturlífi urðu algeng um alla Evrópu og krossferðir voru farnar, bæði til landsins helga og eins innan Evrópu, til Finnlands, Eistlands, Pommern og Suður-Frakklands.

Miðaldir
Hreppsnefndarkosningar í Kópavogi

1948 öðlaðist Kópavogshreppur sjálfstæði sitt þegar hann var klofinn frá Seltjarnarneshreppi að ósk Seltirninga eftir að Kópavogsbúar höfðu náð stjórnarvöldum í hreppsnefndinni í kosningunum 1946. Aðeins sjö ár liðu þar til Kópavogur öðlaðist kaupstaðarréttindi sökum hraðrar mannfjölgunar.

1948 

Kosið var 29. janúar 1948. A-listinn eða Framfarafélagið Kópavogur vann hreinan meirihluta undir forystu Finnboga Rúts Valdimarssonar.

1950 

Kosið var 29. janúar 1950. Framfarafélagið hélt meirihluta sínum.

1954 

Mikil dramatík varð í kringum kosningarnar sem áttu upphaflega að fara fram 31. janúar 1954. Þeim var frestað til 14. febrúar af yfirkjörstjórn eftir að sýslumaður Gullbringu- og Kjósarsýslu hafði ógilt undirbúning kosninga sökum deilna Óháðra kjósenda og Sjálfstæðisflokksins um listabókstafinn D. Þegar úrslitin úr kosningunum þann 14. febrúar voru gerð ljós munaði aðeins einu atkvæði á milli A-lista og B-lista. 8. apríl gekk úrskurður sýslunefndar Kjósarsýslu varðandi kæru vegna ógiltra utankjörfundaratkvæða og dæmdi kosningarnar ómerktar. Kjörræðismaður Íslendinga í Minneapolis hafði rifið fylgibréfin frá kjörseðlunum sjálfum og þannig ógilt atkvæðin. Aðeins hafði munað einu atkvæði á milli Framsóknarflokks og Alþýðuflokks og því ljóst að atkvæðin hefðu getað haft úrslitavægi þar á milli. Úrslitin voru því dæmd ómerk og sömu listar og frambjóðendur því í framboði aftur. Kosið var því aftur 16. maí. Skipting hreppsnefndarfulltrúa breyttist ekki. G-listi Óháðra kjósenda hélt meirihluta sínum.

Ári síðar fékk Kópavogur kaupstaðarréttindi og bæjarstjórnarkosningar voru haldnar í október 1955.

Heimildir 

Kópavogur
Saga Kópavogs
Kópavogur H